Lopud u sumrak, slikan s Koločepa

Lopudska luka
Hotel *Lafodia* izgrađen 1968. godine
Plaža Šunj u prosincu
**Lopud** je jedan od Elafitskih otoka u Jadranskom moru, na hrvatskom dijelu Jadrana.

Zemljopisni podaci
------------------

Otok Lopud spada u južnodalmatinsku skupinu otoka a nalazi se oko 5 Nm sjeverozapadno od dubrovačke luke Gruž. Istočno od Lopuda je smješten otok Koločep, a zapadno otok Šipan. Na zapadnoj strani otoka Lopud nalazi se istoimeno naseljeno mjesto.

Površina otoka iznosi je 4,63 km četvorna. Najviša otočna kota je vrh Polačica na 216 m nadmorske visine. Duljina otoka je 4,6 km a ukupna dužina obale iznosi 13,2 km.

Povijest
--------

Otok Lopud je prema nekim arheološkim nalazima naseljen vec tisućama godina. Na otoku su pronađeni mnogi ostaci starogrčkih, rimskih i slavenskih građevina i ruševina. Na mjestu današnje kule Španjola nađeni su ulomci keramike ilirskih građana. Do danas su sačuvani toponimi grčkog podrijetla, Veliki i Mali Skupio – skopelos, otok; Igo, Igalo – aigialos, obala, plaža. Naziv imena susreće se u raznim oblicima grčkog podrijetla: Dalafota, Dalafodum. Od romaniziranog naziva Lafodia u uporabi je danas hrvatski Lopud. Iz rimskog vremena ostali su nam ulomci reljefno obrađenog kamena na predromaničkim crkvama. Ostaci starohrvatske kulture IX. I X. stoljeća su predromaničke kapelice: sv. Marija, sv. Ilija, sv. Ivan Krstitelj, sv. Petar, sv. Nikola. Kako nas mnogi spomenici i dubrovački povjesničari uvjeravaju, bilo je na otoku Lopudu jedno hrvatsko naselje već u IX. stoljeću.

Franjevački samostan na Lopudu
Od 1457. godine Lopud postaje jedno od regionalnih središta Dubrovačke Republike. U to vrijeme na otoku je živjelo preko 1000 stanovnika, a ekonomski uspon Republike odražavao se i na otok. Brodovlasnici s Lopuda imali su vlastitu flotu od oko 80 brodova kao i brodogradilište. U doba Dubrovačke Republike na otoku je postojalo 19 mlinica, a bilo je nastanjeno 700 ovaca. Većina danas zaraslog zemljišta bila je obrađena.

Mjesni perivoj je poznat kao bivši vrt vile iz 19. stoljeća. U vrtu raste nekoliko vrsta bilja, a predvladavaju eukaliptusi, bambusi i različite vrste kaktusa, sakupljane po cijelom svijetu. 

Na Lopudu postoje 24 crkve, a Franjevci i Dominikanci sagradili su ovdje svoje samostane. Na vidikovcu Belvedere nalazi se Crkva sv. Ivana koja je podignuta najvjerojatnije u 9. ili 10. stoljeću u stilu tipične starohrvatske arhitekture. To je jednobrodna kapelica bačvastog svoda s kupolicom koja se izdiže nad sredinom krova. U zidovima s unutarnje strane uzidano je 19 glatkih zemljanih posuda, što je vjerojatno imalo za cilj poboljšanje akustike. Po svemu sudeći u 14. stoljeću kapelica je proširena u crkvu s gotičkim i renesansnim motivima, kao što su roze na pročelju i kapiteli na portalu. Uz crkvu je 1697. nadograđen samostan časnih sestara, a 1811. groblje. Sve do 15. stoljeća ovo je bila matična crkva Lopuda, a danas se bogoslužje u njoj održava samo prigodno na blagdan sv. Ivana 24. lipnja.

Na najvišoj uzvisini otoka nalazi se španjolska utvrda Sutvrač iz 1563. koju kani obnoviti Društvo prijatelja dubrovačke starine. S nje se pruža odličan pogled na naseljeni i nenaseljeni dio otoka, a vide se i ostali Elafitski otoci, kopneni dio Dubrovačkog primorja, pa i brda Rijeke dubrovačke i Srđ. Na otoku postoji i 1.6 km duga pješačka staza kojom šećući može se vidjeti druga obala koja je strma, zarasla i nepristupačna.

Vegetacija
----------

Otok, kao i ostatak Elafita, prekriva bujna šuma u kojoj prevladava alepski bor, primorski i pinija te sredozemna makija. Na otoku također rastu brojne palme, masline i stabla lovora.

Gospodarstvo
------------

Gospodarstvo otoka se zasniva na turizmu, ugostiteljstvu, ribarstvu, poljodjelstvu i vinogradarstvu. Lopud je najrazvijeniji otok u skupini Elafita, na njemu najviše cvjeta turizam. U mjestu Lopud postoji se može naći i nekoliko hotela: najpoznatiji je luksuzni hotel Lafodia. Tu su još brojni restorani i kafići. 

Na jugoistočnoj strani otoka nalazi se prelijepa uvala Šunj sa pješčanom plažom, jednom od najljepših na Jadranu.

U mjestu djeluje i Osnovna škola Iva Kuljevana koju je dao izgraditi upravo on.

Stanovništvo
------------

Prema popisu stanovnika iz 2001. godine na otoku živi 270 stanovnika, uglavnom starijih osoba, Hrvata katoličke vjeroispovjesti.

Poznate ličnosti
----------------

* Trajan Lalić, dobročinitelj u službi interesa Dubrovačke Republike
* Miho Pracat, dubrovački pomorac, bankar i dobrotvor.
* Frano Ućelini Tice, kotorski biskup je rođen na Lopudu.

***Kretanje broja stanovnika 1857.-2011.***

Galerija
--------

* Crkva sv. Ivana na vidikovcu BelvedereCrkva sv. Ivana na vidikovcu Belvedere
* Zapuštena građevinaZapuštena građevina
* CrkvicaCrkvica
* Španjolska utvrda SutvračŠpanjolska utvrda Sutvrač
* Šume Lopuda gledane sa SutvračaŠume Lopuda gledane sa Sutvrača
* Unutrašnjost utvrde SutvračUnutrašnjost utvrde Sutvrač
* Crkva Gospe od ŠunjaCrkva Gospe od Šunja
* Prizor s groba u crkvici pokraj Crkve Gospe od ŠunjaPrizor s groba u crkvici pokraj Crkve Gospe od Šunja
* Krajobraz LopudaKrajobraz Lopuda
* Poviše plaže ŠunjPoviše plaže Šunj
* Prizor uz pješačku stazuPrizor uz pješačku stazu
* Druga strana otokaDruga strana otoka
* Vidikovac na početku 1.6 km duge pješačke stazeVidikovac na početku 1.6 km duge pješačke staze
* Jedna od kuća u naseljuJedna od kuća u naselju
* Crkva u naseljuCrkva u naselju
* Vrata crkve u naseljuVrata crkve u naselju
* Bivši hotel GrandBivši hotel Grand
* Lopudski parkLopudski park
* Prizor iz parkaPrizor iz parka
* Obala naseljaObala naselja

Izvori
------

1. 1 2  Duplančić Leder, T.; Ujević, T.; Čala, M. (2004): *Duljine obalne crte i površine otoka na hrvatskom dijelu Jadranskog mora određene s topografskih karata mjerila 1:25 000*, Geoadria, Vol. 9, No. 1, 5-32.
2. ↑  proleksis.lzmk.hr, "LOPUD"
3. ↑  citywallsdubrovnik.hr Arhivirano 2013-12-21 na Wayback Machine-u, "Izrada projekta Tvrđave Sutvrač na Lopudu", objavljeno 20. srpnja 2012. pristupljeno 19. prosinca 2013.
4. ↑  www.hr: Obala i otoci
5. ↑  Naselja i stanovništvo Republike Hrvatske 1857.-2001. www.dzs.hr

Vanjske poveznice
-----------------

|  |  |
| --- | --- |
|  | U Wikimedijinoj ostavi ima još materijala vezanih za: **Lopud** |

* Otok Lopud Arhivirano 2012-02-05 na Wayback Machine-u
* Otok Lopud - Peljar
* Otok Lopud - Povijest